Na temelju članka 110. Zakona o proračunu („Narodne novine“ broj 87/08,136/12 i 15/15) i članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16 i 3/18), te članka 30. Statuta Općine Berek („Službeni glasnik Općine Berek“ broj 01/18) Općinsko vijeće općine Berek na sjednici održanoj 17. travnja 2019. godine donosi

ODLUKU

O RASPODJELI REZULTATA OPĆINE BEREK za 2018. godinu

Članak 1.

 Ovom se Odlukom utvrđuje namjena i raspodjela ostvarenog viška prihoda u Godišnjem obračunu Proračuna Općine Berek za 2018. godinu.

Članak 2.

 Stanje na osnovnim računima podskupine 922 koja su iskazana u Godišnjem izvještaju o izvršenju proračuna za proračunsku godinu na dan 31.12.2018. utvrđena su kako slijedi:

|  |  |  |
| --- | --- | --- |
| Broj računa | Naziv računa | Stanje 31.12.2018. |
| 92211 | Višak prihoda poslovanja | 1.428.760,00 |
| 92222 | Manja prihoda od nefinancijske imovine | 1.009.262,00 |
| 922 | Preneseni manjak prihoda | 399.683,00 |
| 922 | Višak prihoda i primitaka za prijenos u slijedeće razdoblje | 19.815,00 |

Članak 3.

 Ostvarenim viškom prihoda poslovanja u 2018. godini na računu 92211 – Višak prihoda poslovanja u iznosu od 1.428.760,00 kn pokrit će se stanje na računu 92222 – Manjak prihoda od nefinancijske imovine u iznosu od 1.009.262,00 kn te preneseni manjak prihoda iz 2017. godine u iznosu od 399.683,00 kn. Utvrđuje se višak prihoda za 2018. godinu u iznosu od 19.815,00 kn.

Članak 4.

 Raspoloživi višak prihoda za 2018. godinu u iznosu od 19.815,00 kn prema izvorima financiranja sastoji se iz:

* Prihod od HZZ-a za program „Javni rad“.

Višak prihoda od 19.815,00 kn raspoređuje se za slijedeće namjene:

* Isplata plaće za Program HZZ – „Javni rad“………….19.815,00 kn.

 Višak prihoda rasporedit će se, sukladno članku 49. Zakona o proračunu, u Prve izmjene i dopune Proračuna Općine Berek za 2019. godinu.

Članak 6.

 Ova Odluka stupa na snagu osmog dana od dana objave u Službenim glasniku Općine Berek.

KLASA: 400-05/19-01/02

Urbroj: 2123/02-01-19-4

 Predsjednik Općinskog vijeća:

Tomislav Šunjić, dipl.ing.građ